බෙයිහාධ්
බෙයිහාධ් (සිංහල: අසීමාන්තික) යනුවෙන් හැඳින්වෙන්නේ  ඉන්දියානු ප්‍රේමනීය සංත්‍රාස සීමිත රූපවාහිනී කතාමාලාවකි. මෙය 2016 ඔක්තෝබර් 11 දින සෝනි එන්ටර්ටේන්මන්ට් ටෙලිවිෂන් සහ සෝනි එන්ටර්ටේන්මන්ට් ටෙලිවිෂන් ඒෂියා ඔස්සේ විකාශය ඇරඹිණි. ප.ව. 8:30 යන අග්‍ර කාල අවකාශය ලද මෙම වැඩසටහන දෛනිකව සතියේ දිනවල විකාශය විය. ප්‍රබල ප්‍රේමාන්විත කෝණයකින් හෙබි බෙයිහාධ් මනෝවිද්‍යාත්මක ත්‍රාසකයකි. මෙමගින් මායා මෙහ්රෝත්‍රාගේ කථාපුවත නිරූපණය වන අතර ඇය සිය දෛවයට අභියෝග කරමින් අර්ජුන් සහ සාන්ජ්ගේ අතරට පැමිණේ. දෙමළ බසින් හඬකවන ලද මෙම කතාමාලාව මායා යන තේමාව යටතේ පොලිමර් ටීවී ඔස්සේ විකාශය ඇරඹියේ ය. එය 2017 ජනවාරි 2 සිට සඳුදා සිට සිකුරාදා තෙක් ප.ව. 7:00ට විකාශය විය. 2017 ජූනි 5 සිට 2017 ඔක්තෝබර් 28 තෙක් මෙහි තෙලිඟු හඬකැවූ ප්‍රභේදය ජෙමිනි ටීවී ඔස්සේ නුව්වු නාකු නච්චව් යන තේමාව යටතේ සඳුදා සිට සෙනසුරාදා තෙක් ප.ව. 8:00ට විකාශය විය. සූර්යා ටීවී ඔස්සේ මෙහි මලයාලම් හඬකැවූ ප්‍රභේදය ප්‍රේමම් ලෙස සඳුදා සිට සිකුරාදා තෙක් ප.ව. 10:00ට විකාශය විය. 2017 දෙසැම්බර් 4 දින සිට මෙහි සිංහල හඬකැවූ ප්‍රභේදය ශ්‍රී ලංකාවේ ටීවී දෙරණ නාළිකාව ඔස්සේ ඔබත් මමත් ඇයත් ‍යන තේමාව යටතේ සඳුදා සිට සිකුරාදා තෙක් ප.ව. 9:00ට විකාශය වේ. ජෙනිෆර් විංගට්, කුෂාල් ටන්ඩන් සහ අනේරි වජානි විසින් මෙම කතාමාලාවේ ප්‍රධාන චරිත නිරූපණය කරනු ලබයි. බෙයිහාධ්හි අවසන් කථාංගය 2017 ඔක්තෝබර් 27 දින විකාශය විය.   ජෙනිෆර් විංගට්ගේ විශිෂ්ට රංගනය හේතුවෙන් බෙයිහාධ් වෙත විශාල මාධ්‍ය ආවරණයක් හිමි විය. ඇගේ රංගනය ක්ෂේත්‍රයේ බොහෝදෙනකුගේ පැසසුමට ලක් විය.

චරිත නිරූපණය
ප්‍රධාන චරිත

 ජෙනිෆර් විංගට්, මායා මෙහ්රෝත්‍රා ලෙස (ප්‍රධාන කාන්තා චරිතය)
 කුෂාල් ටන්ඩන්, අර්ජුන් ෂර්මා ලෙස (ප්‍රධාන පිරිමි චරිතය)
 අනේරි වජානි, සාන්ජ් මාථුර් ලෙස (ද්විතීයික ප්‍රධාන කාන්තා චරිතය)

සෙසු චරිත

 සුමිත් භාරද්වාජ්, අයාන් ෂර්මා ලෙස (අර්ජුන්ගේ අර්ධ-සොයුරා)
 කවිතා ඝායි, ජාන්වි මෙහ්රෝත්‍රා ලෙස (මායාගේ මව)
 විභා භගත්, සුමන් ප්‍රේම් මාථුර් ලෙස (සාන්ජ්ගේ මව)
 රක්ෂිත් වාහි, ශුභ් ප්‍රේම් මාථුර් ලෙස (සාන්ජ්ගේ සොහොයුරා)

හිටපු චරිත

 පියුෂ් සහ්දේව්, රජීව් රන්ධාවා/ සමේ අහූජා ලෙස (මියගිය)
 ස්වාති ෂා, වන්දනා ෂර්මා ලෙස (අර්ජුන්ගේ සුළුමව සහ අයාන්ගේ මව, මියගිය)  
 ඉම්රාන් ඛාන්, ප්‍රේම් මාථුර් ලෙස (සාන්ජ්ගේ පියා; මියගිය)
 රාජේශ් ඛට්ටාර්, අශ්වින් මෙහ්රෝත්‍රා ලෙස (මායාගේ පියායි; මියගිය/ ප්‍රධාන එදිරිවාදියා)

පසුබිම් 

 යාහ්වි දුබේ, ළමා මායා මෙහ්රෝත්‍රා ලෙස
 ශා‍රද් ව්‍යාස්, මල්ඛානි මහතා ලෙස; සාන්ජ්ගේ ප්‍රධානියායි.
 ශ්‍රද්ධා ජයිස්වාල්, මායාගේ අසල්වැසියා ලෙස
 වෛෂ්ණවී ධන්රාජ්, පූජා ලෙස; මායාගේ නීතීඥවරියයි.
 කිරන් ශ්‍රීනිවාස්, ජීතේන්ද්‍ර කුමාර් ශ්‍රීවාස්තව් ලෙස; සාන්ජ්ගේ විවාහාපේක්ෂකයායි.

කතාමාලාව සමාලෝචනය

සම්මාන සහ නිර්දේශ

ආශ්‍රේයයන්

2010 දශකයේ ඉන්දියානු රූපවාහිනී කතාමාලා
2016 ඉන්දියානු රූපවාහිනී කතාමාලා ඇරඹීම්
හින්දි-භාෂා රූපවාහිනී වැඩසටහන්
සංත්‍රාස රූපවාහිනී කතාමාලා 
ඉන්දියානු අභිරහස් රූපවාහිනී කතාමාලා
ඉන්දියානු නාට්‍ය රූපවාහිනී කතාමාලා
මුම්බායි පසුබිමෙහි නිර්මාණය වූ රූපවාහිනී වැඩසටහන්
සෝනි එන්ටර්ටේන්මන්ට් ටෙලිවිෂන් කතාමාලා